paragraph_text: Film Lincoln dobio je hvalospjeve kritičara od kojih je posebno hvaljena gluma Daniela Daya-Lewisa. U prosincu 2012. godine film je dobio 7 nominacija za nagradu Zlatni globus uključujući one u kategorijama najboljeg filma (drama), najboljeg redatelja i najboljeg glavnog glumca - nagradu koju je u konačnici i osvojio. Film je također dobio i 12 nominacija za prestižnu filmsku nagradu Oscar uključujući one za najbolji film, redatelja, glavnog glumca (Day-Lewis), sporednog glumca (Tommy Lee Jones) i sporednu glumicu (Field). Uz sve to, film je također bio i komercijalni uspjeh do danas zaradivši preko 180 milijuna dolara na svjetskim kino blagajnama.